སོགས་པ་མི་གནས་པའི་མྱ་ངན་ལས་འདས་པས་བསྡུས་པ་ཐམས་ཅད་ཀྱི་ཚེ་དཔལ་བསོད
ནམས་མཁྱེན་བརྩེ་ནུས་གསུམ་གྱི་ཡོན་ཏན་ཐམས་ཅད་འཆི་མེད་ཚེའི་བདུད་རྩིའི་ཆུ་རྒུན་དཀར་ལ་དམར་བའི་མདངས་ཆགས་པའི་རྣམ་པ་ཅན་བསམ་གྱིས་མི་ཁྱབ་པ་ཚུར་བསྡུས།སྤྱི་བོའི་སྟེང་གི་བླ་མ་བརྒྱུད་པ་རྣམས་དང་ཕྱག་གི་བུམ་པ་རྣམས་སུ་ཐིམ་ཞིང
གསོལ་བ་བཏབ་པས་བུམ་པའི་ནང་གི་བདུད་རྩི་རྣམས་ཁོལ་ཞིང་ལུད།བླ་མ་བརྒྱུད་པ་རྣམས་ཀྱི་སྐུ་ལས་ཀྱང་འཆི་མེད་བདུད་རྩིའི་ཆུ་རྒྱུན་བབས།རང་ཚེ་དཔག་ཏུ་མེད་པར་གསལ་བའི་སྤྱི་བོ་ཚངས་པའི་པུ་ག་ནས་ཞུགས།ལུས་ཀྱི་ནང་ཐམས་ཅད་གང་བས
ནད་གདོན་སྡིག་སྒྲིབ་དུས་མ་ཡིན་པའི་འཆི་བ་ཐམས་ཅད་བྱང་ཞིང་དག་ནས་འཆི་མེད་ཚེའི་དངོས་གྲུབ་ཐོབ།ཚེ་རྫས་རྣམས་ལ་ཐིམ་པས་འཆི་མེད་ཚེའི་བཅུད་ལེན་དུ་གྱུར་ཅེས་དང་།ཨོཾ་ཨཱཿཧཱུཾ་ཧྲཱི་ཧྲཱིཿསྭཱ་རཱ་མ་མཐའ་ཡས་འགྲོ་ཀུན་རྗེས་བུ་ཀྱོག་ཚེ་དཔག་མེད་མགོན་འགྲོལ་འཆི་མེད

སྟེ།།རྟ་མགྲིན་དབང་རྒྱལ་འགྲོ་བའི་བར་ཆད་སེལ།།པདྨ་འབྱུང་གནས་སྙིགས་དུས་འགྲོ་བའི་སྐྱབས།།ཐང་སྟོང་རྒྱལ་པོར་གསོལ་བཏབ་བསྲུབ་མེད།།གསོལ་བ་འདེབས་སོ་འགལ་རྐྱེན་པར་ཆད་སོལ།།བྱིན་གྱིས་རློབས་ཤིག་འཆི་མེད་དངོས་གྲུབ
སྩོལ།།ཨོཾ་ཨཱཿཧཱུཾ་ཧྲཱིཿཧྲཱིཿབཛྲ་གུ་རུ་པདྨ་སིདྡྷི་པུཎྱ་ཛྙཱ་ན་ཨཱ་ཡུར་སིདྡྷི་ཛཿ།མཁས་བཙུན་གྲུབ་པའི་སར་བཞུགས་ཀུན་སྤངས་རྗེ།།འཇམ་མགོན་གྲུབ་པའི་དཔའ་བོ་གྲོལ་མཆོག་ཞབས།།དངལ་ལྡན་གྲུབ་རིགས་འཛིན་པ་ཉི་ཟླའི་མཚན།།འཆི
མེད་གྲུབ་པའི་དཔའ་བོ་དབང་ཕྱུག་དཔལ།།འཆི་མེད་མགོན་པོ་ངག་དབང་ཆོས་གྲགས་ལ།།གསོལ་བ།བྱིན་གྱིས་རློབས།སྔགས་དང་།ངག་དབང་ཀུན་དགའ་བསོད་ནམས་ལྷུན་གྲུབ་དང་།།ནམ་མཁའ་སངས་རྒྱས་མཁྱེན་རབ་བསྟན།།
འཛིན་བཟང་།།ནམ་མཁའ་དཔལ་བཟང་ངག་དབང་ལྷུན་གྲུབ་ཞབས།།སངས་རྒྱས་ཕུན་ཚོགས་བསྟན་འཛིན་ལྷུན་གྲུབ་དང་།གཞན་ཡང་གདམས་པའི་བརྒྱུད་འཛིན་ཐམས་ཅད་ལ།།གསོལ་བ།བྱིན་གྱིས་རློབས།སྔགས་དང་།འཆི།
མེད་དཔལ་སྟེར་བཀྲ་ཤིས་ལྷུན་གྲུབ་དང་།།ཚེ་དཔག་མེད་མགོན་དཔལ་ལྡན་ཆོས་སྐྱོང་ཞབས།།བརྒྱུད་བཀའ་ཀུན་འདུས་དྲིན་ཅན་ཆོས་ཀྱི་རྗེ།།སྐྱབས་གནས་ཀུན་འདུས་རྩ་བའི་བླ་མ་དང་།།ཡི་དམ་མཁའ་འགྲོ་ཆོས་སྐྱོང་ཐམས་ཅད་ལ།།
གསོལ་བ་འདེབས་སོ་འགལ་རྐྱེན་བར་ཆད་སོལ།།བྱིན་གྱིས་རློབས་ཤིག་འཆི་མེད་དངོས་གྲུབ་སྩོལ།།ཨོཾ་ཨཱཿཧཱུཾ་ཧྲཱིཿཧྲཱིཿབཛྲ་གུ་རུ་པདྨ་སིདྡྷི་བུཎྱ་ཛྙཱ་ན་ཨཱ་ཡུ་ར་སིདྡྷི་ཛཿ།ཞེས་གསོལ་བ་བཏབ།ཡང་ས་སྱ་ནས་བརྒྱུད་པ་ལྟར་ན།ངག་དབང

ཆོས་གྲགས་ཡན་འདྲ་བར་བརྗོད།དེ་ནས།རྒྱལ་སྲས་སྤྱན་སྔ་ཀུན་དགའ་དོན་གྲུབ་དང་།།ཐམས་ཅད་མཁྱེན་པ་ཀུན་དགའ་བསོད་ནམས་ཞབས།།འཇམ་དཔལ་དབྱངས་དངོས་བསོད་ནམས་དབང་ཕྱུག་དང་།།རིག།
འཛིན་ངག་དབང་ཀུན་དགའ་བཀྲ་ཤིས་མཚན།།ངག་དབང་ཀུན་དགའ་བསོད་ནམས་རིན་ཆེན་ལ།།གསོལ་བ།བྱིན་གྱིས་རློབས།སྔགས་དང་།རྡོ་རྗེ་འཆང་དབང་བཀྲ་ཤིས་ལྷུན་གྲུབ་ཞབས།།དཀོན་མཆོག་གསུམ་འདུས་རྩ་བའི་བླ་མ
དང་།།གཞན་ཡང་གདམས་པ་མཆོག་འདིའི་བྱིན་རླབས་ཀྱི།།བཀའ་བབས་དངོས་བརྒྱུད་བླ་མ་ཐམས་ཅད་དང་།།ཡི་དམ་མཁའ་འགྲོ་ཆོས་སྐྱོང་ཐམས་ཅད་ལ།།།དཔའ་ལྡན་ཆོས་སྐྱོང་གང་རུང་།གསོལ་བ།བྱིན་གྱིས།སྔགས་དང་ཞེས་གང་མོས་བརྗོད་དོ།།།
དེ་ནས་སྔར་གྱི་ཚེ་བཅུད་བསྡུ་བའི་དམིགས་པ་དེ་ཉིད་ཀྱི་ངང་ནས་སྔགས་དེ་ཉིད་ཅི་ནུས་སུ་བཟླའོ།།གཞན་ལ་དབང་བསྐུར་སོགས་ཀྱི་དུས་སུ་ཚེ་རིལ་དང་ཚེ་ཆང་ལའང་ཚེ་བཅུད་བསྟིམ་པའི་དམིགས་པ་ཡང་ཡང་བྱ།མཇུག་ཏུ།རྩ་བརྒྱུད་བླ་མ་ཡི་དམ་མཁའ་འགྲོ
ཡིས།།མཐུ་དང་ནུས་པ་བྱིན་རླབས་དཔུང་བསྐྱེད་ལ།།འགལ་རྐྱེན་ནད་གདོན་བར་ཆད་ཞི་བ་དང་།།འཆི་མེད་ཚེ་དང་ཡེ་ཤེས་དངོས་གྲུབ་སྩོལ།།འཆི་མེད་ཚེ་ཡི་དཔལ་ལ་ལོངས་སྤྱོད་ཅིང་།།རིག་པའི་བློ་དང་རྣམ་དཔྱོད་ཤེས་རབ་དང་།།སྲིད་དང་ཞི་བའི
དཔལ་འབྱོར་གང་ལགས་པ།།དེ་ཀུན་ལྷུན་གྱིས་གྲུབ་པར་མཛད་དུ་གསོལ།།ཞེས་གསོལ་བ་བཏབ་པའི་རྐྱེན་གྱིས།སངས་རྒྱས་སྣང་བ་མཐའ་ཡས་འཆི་མེད་ཚེའི་ཆུ་རྒྱུན་གྱི་རྣམ་པར་འོད་ཀུཞུ་ནས་ཚེ་དཔག་ཏུ་མེད་པ་ལ་ཐིམ།ཚེ་དཔག་ཏུ་མེད

པ་འཆི་མེད་ཚེའི་བདུད་རྩིའི་ཆུ་རྒྱུན་གྱི་རྣམ་པར་འོད་དུ་ཞུ་ནས་རྟ་མགྲིན་དབང་གི་རྒྱལ་པོ་ལ་ཐིམ།ཞེས་པ་ལྟ་བུའམ་མི་ནུས་ན།སངས་རྒྱས་སྣང་བ་མཐའ་ཡས་འོད་དུ་ཞུ་ནས་ཚེ་དཔག་ཏུ་མེད་པ་ལ་ཐིམ།ཚེ་དཔག་ཏུ་མེད་པ་རྟ་མགྲིན་དབང་གི་
རྒྱལ་པོ་ལ་ཐིམ།ཞེས་པ་གང་རུང་གིས་རིགས་བསྒྲེས་ཏེ།དེ་སློབ་དཔོན་པདྨ་འབྱུང་གནས་ལ།དེ་གྲུབ་ཆེན་ཐང་སྟོང་རྒྱལ་པོ་ལ།དེ་རྡོ་རིངས་ཀུན་སྤངས་ཆེན་པོ་ལ།དེ་འཇམ་དབྱངས་ཀུན་དགའ་གྲོལ་མཆོག་ལ།དེ་བསྟན་འཛིན་ཉི་ཟླ་བཟང
པོ་ལ།དེ་མཁན་ཆེན་དབང་ཕྱུག་དཔལ་བཟང་ལ།དེ་མཁན་ཆེན་དག་དབང་ཆོས་གྲགས་ལ།དེ་དག་དབང་ཀུན་དགའ་བསོད་ནམས་ལྷུན་གྲུབ་ལ།དེ་ནམ་མཁའ་སངས་རྒྱས་དང་མཁྱེན་རབ་བསྟན་འཛིན་བཟང་པོ་གཉིས་ཐ་མི་དད་པ་ལ།དེ་ནམ་མཁའ་དཔལ
བཟང་དང་བྱམས་པ་ངག་དབང་ལྷུན་གྲུབ་གཉིས་ཐ་མི་དད་པ་ལ།ས་སྱ་ནས་བརྒྱུད་བ་གོང་གི་རིགས་འགྲེ་སྦྱར།དེ་འཇམ་དབྱངས་སངས་རྒྱས་ཕུན་ཚོགས་དང་བསྟན་འཛིན་ལྷུན་གྲུབ་གཉིས་ཐ་མི་དད་པ་ལ།དེ་རྡོ་རྗེ་འཆང་བཀྲ་ཤིས་ལྷུན་གྲུབ་དང་དཔལ་ལྡན
ཆོས་སྐྱོང་གཉིས་ཐ་མི་དད་པ་ལ།དེ་དབང་བསྐུར་མཁན་གྱི་རྩ་བའི་བླ་མ་ལ།དེ་ཉིད་ཀྱང་འཆི་མེད་ཚེའི་བདུད་རྩིའི་ཆུ་རྒྱུན་གྱི་རྣམ་པར་འོད་དུ་ཞུ་ནས་རང་གི་སྤྱི་བོ་ཚངས་པའི་བུ་ག་ནས་ཞུགས་ཏེ་ལུས་ཀྱི་ནང་ཐམས་ཅད་གང་།རྩ་ཁམས་ཐམས
ཅད་ལ་ཁྱབ་པས་འཆི་བ་མེད་པ་ཚེའི་དངོས་གྲུབ་ཐོབ་སྟེ།བླ་མ་ཚེ་དཔག་ཏུ་མེད་པའི་སྐུ་གསུང་ཐུགས་དང་རང་གི་ལུས་ངག་ཡིད་གསུམ་དབྱེར་མེད་རོ་གཅིག་ཏུ་གྱུར་པའི་གསལ་སྟོང་ཟུང་འཇུག་གི་དེ་ཁོ་ན་ཉིད་ཀྱི་ངང་དུ་ཅི་གནས་སུ་མཉམ་པར་གཞག་གོ།།

དེ་ལས་ལངས་པ་ན་གཞན་ལ་དབང་བསྐུར་མི་བྱེད་ན།དགེ་བ་འདི་ཡིས་མྱུར་དུ་བདག་ཅེས་སོགས་ཀྱིས་བསྔོ་བ་སྨོན་ལམ་བྱ་སྟེ།རྒྱུན་པར་ཉམས་སུ་ལེན་པ་ལ་ནི་སྐྱབས་འགྲོ་ནས་འདིའི་བར་གྱིས་ཆོག་གོ།།གསུམ་པ།
ནི་གཞན་ལ་དབང་བསྐུར་གྱི་དུས་སམ་བསྙེན་པའི་སྐབས་གཏོར་མ་འབུལ་དགོས་ཚེ་མཉམ་པར་གཞག་པ་ལས་ལྡང་བ་ན།རང་མདུན་བསྐྱེད་ཀྱི་ཐུགས་ཀ་ནས་བྱེ་བའི་ཚེ་དཔག་ཏུ་མེད་པའི་སྐུར་གྱུར་ཅེས་བརྗོད་ལ།མཆོད་པ་བསང
སྦྱངས།སྟོང་པའི་ངང་ལས་ཨ་ལས་ཡེ་ཤེས་ཀྱི་ཀ་པཱ་ལ་ཞེས་པ་ནས་ཤབྡ་ཨཱཿཧཱུཾ་གི་བར་སྔར་བཞིན་བརྗོད་པས་བྱིན་གྱིས་བརླབས་ནས།མདུན་བསྐྱེད་ལ་མཚན་སྔགས་རེ་རེའི་སྔོན་དུ་འགྲོ་བའི་ཨརྒྷཾ་ནས་ཤབཱ་རོལ་མོ་དང་བཅས་པས
མཆོད།འབྲུ་གསུམ་གྱིས་ནང་མཆོད་དབུལ།འཇིག་རྟེན་འདྲེན་པའི་གཙོ་བོ་སོགས་ཀྱིས་བསྟོད།གཏོར་མ་ནང་མཆོད་ལྟར་བྱིན་གྱིས་བརླབས་ནས།མཚན་སྔགས་ལ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི་ཞེས་བཏགས་པ་གསུམ་
མམམ་ལྔས་ཕུལ་ནས།ཕྱི་མཆོད་ནང་མཆོད་འབུལ་བ་དང་བསྟོད་པ་རྣམས་བྱས་ལ།བཅོམ་ལྡན་འདས་བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་ཐམས་ཅད་སྩལ་དུ་གསོལ།ཞེས་གསོལ་བ་བཏབག་གཏོར
མ་གཉིས་པ་ཨོཾ་ཨཱཿཧཱུཾ་ཧོཿཧ་ཧོཿཧྲཱིཿཞེས་པས་བྱིན་གྱིས་བརླབས།ཕེཾ་བཛྲ་ཨ་ར་ལི་ཧོཿ།ཛཿཧཱུཾ་བཾ་ཧོཿ།ཌཱ་ཀཱི་ནི་ས་མ་ཡ་སྟྭཾ།དྲྀ་ཤྱ་ཧོཿ།།ཞེས་པས་མཁའ་འགྲོའི་ཚོགས་སྤྱན་དྲངས་ནས།ཨོཾ་ཁ་ཁ་ཁཱ་ཧི་སོགས་སྤྱི་ལྟར་རམ།མི་ནུས་ན།

ཨོཾ་ཨ་ཀཱ་རོ་སོགས་ལན་གསུམ་གྱིས་བསྔོས།ཨརྒྷཾ་སོགས་ཀྱིས་ཕྱི་མཆོད་དང་འབྲུ་གསུམ་གྱིས་ནང་མཆོད་ཕུལ་ལ།གནས་གསུམ་གྱི་དཔའ་བོ་མཁའ་འགྲོའི་ཚོགས་རྣམས་མཆོད་སྦྱིན་གྱི་གཏོར་མ་རྒྱ་ཆེན་པོ་འདི་བཞེས་ལ།བདག་ཅག
དཔོན་སློབ་འཁོར་དང་བཅས་པའི་འགལ་རྐྱེན་བར་ཆད་ཐམས་ཅད་ཞི་ཞིང་བསམ་དོན་ཐམས་ཅད་ཡིད་བཞིན་དུ་འགྲུབ་པའི་ཕྲིན་ལས་སྟོང་གྲོགས་མཛད་དུ་གསོལ།མཆོད་སྦྱིན་གཏོར་མ་འདི་བཞེས་ནས།།ཡིད་ལ་འདོད་པ་ཀུན་སྒྲུབས་ཤིག།ཅེས
པས་ཕྲིན་ལས་བཅོལ་ལོ།།དེ་ནས་སློབ་མ་རྣམས་ཁྲུས་བྱས་གྲལ་ལ་འཁོད་པ་ལ་མེ་ཏོག་བཀྱེ་བསྡུ་གྲུབ་ནས་སློབ་དཔོན་གྱིས་འདི་སྐད་དོ།།འོ་ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་
འཕང་ཐོབ་པར་བྱ།དེའི་ཆེད་དུ་མགོན་པོ་ཚེ་དཔག་ཏུ་མེད་པའི་ཚེ་དབང་ཟབ་མོ་གསན་སྙམ་པ་བྱང་ཆུབ་མཆོག་ཏུ་ཐུགས་བསྐྱེད་པ་དང་།ཆོས་གསན་པའི་ཀུན་དུ་སྤྱོད་པ་རྣམས་གསལ་བཏབ་ནས་གསན་འཚལ།དེ་ལ་འདིར་གང་གསན་པར་བྱ་བའི་ཆོས
ནི་ཡང་དག་པར་རྫོགས་པའི་སངས་རྒྱས་ཀྱིས་གདུལ་བྱའི་ཁམས་དང་བསམ་པ་དང་བག་ལ་ཉལ་རྗེས་སུ་འཚམ་པའི་དམ་པ་ཆོས་ཀྱི་བདུད་རྩིའི་སྒོ་འཕར་བསམ་གྱིས་མི་ཁྱབ་པར་ཕྱེ་བར་མཛད་པ་རྣམས་ཕྱོགས་རིས་སུ་བསྡུ་ན།ཐེག་པ་ཆུང་ངུ་དང་ཆེན་
པོ་གཉིས་ལས།འདིར་ཁྱད་ཆོས་བདུན་གྱིས་ཁྱད་པར་དུ་འཕགས་པའི་ཐེག་ཆེན་ཡིན།དེ་ལའང་རྒྱུ་ཕ་རོལ་དུ་ཕྱིན་པའི་ཐེག་པ་དང་འབྲས་བུ་སྔགས་ཀྱི་ཐེག་པ་གཉིས་སུ་གནས་པ་ལས།འདིར་ཁྱད་ཆོས་བཞིས་ཁྱད་པར་དུ་འཕགས་པ་སྔགས་ཀྱི་ཐེག

པ་ཡིན།སྔགས་ཀྱི་ཐེག་པ་རྣམས་སུའ་ཞི་རྒྱས་དབང་དྲག་གི་ལས་སྒྲུབ་པའི་ཐབས་དཔག་ཏུ་མེད་པ་གསུངས་པ་ལས།འདི་རྒྱས་པར་བྱེད་པའི་ནང་ཆེན་ཚེ་དང་བསོད་ནམས་རྒྱས་པར་བྱེད་པ་སྟེ།དེ་ལའང་བཀའ་དང
གཏེར་བྱོན་གྱི་ལུགས་སྲོལ་དུ་མ་ཡོད་པ་ལས།འདིར་སྐབས་སུ་བབས་པ་ནི།གྲུབ་ཆེན་ཐང་སྟོང་རྒྱལ་པོས་སློབ་དཔོན་ཆེན་པོ་པདྨ་འབྱུང་གནས་ལས་དངོས་སུ་གསན་པའི་དག་སྡང་ལུགས་དང་།བསམ་ལས་མཆི་མས་བུའི་གསང་ཕུག་ནས
རྒྱན་དྲངས་པའི་ཟབ་གཏེར་དང་ཡང་ཆུ་བོ་གཉིས་འདྲེས་སུ་གྱུར་པའི་ལུགས་ཀྱི་ཚེ་སྒྲུབ་འཆི་མེད་དཔལ་སྟེར་གྱི་ཚེ་དབང་ཟབ་མོ་སྟེ།དེའང་རྒྱལ་བ་ཡོངས་ཀྱི་ཕྲིན་ལས་པ་ཆེན་པོ་གྲུབ་ཆེན་ཐང་སྟོང་རྒྱལ་པོ་ཉིད་ནི།སློབ་དཔོན་ཆེན་པོའི་ལུང་བསྟན་ཀུན་གསལ།
་ལོང་ལས།ཞི་བ་ཐུགས་རྗེ་ཆེན་པོ་དང་ཿདྲག་པོ་ཁྲོ་རྒྱལ་རྟ་མགྲིན་གཉིསཿདབྱེར་མེད་གཅིག་ཏུ་སྤྲུལ་པ་ལསཿསྐུ་ཡི་ཆ་ལུགས་ཞིམ་ཁྲོཿམདོག་སྤུག་དྲི་ཞིམ་སླེབས་བརྒྱནཿངང་རྒྱུད་དལ་ཞིང་རིག་རྩལ་ཆེཿམ་ངེས་སྤྱོད་པ་སྔ
ཚོགས་སྦྱོར།ནང་རྟགས་ཡ་མཚན་སྟོན་པ་འབྱུང་ཿཞེས་དང་།སློབ་དཔོན་རང་གི་ཐུགས་སྦྲུལ་ཡིན་པའང་།འོལ་བ་ཞེས་བྱའི་ཤར་མདུན་དུཿབརྩོན་འགྲུས་ཞེས་བྱའི་མིང་ཅན་འབྱུང་།དེ་ནི་ང་ཡི་ཐུགས་སྦྲུལ་ཡིནཿཞེས་སོགས་ཀྱིས་ལུང་བསྟན།
འི་གྲུབ་པའི་དབང་ཕྱུག་ཆེན་པོ་དེ་ཉིད་ལ།ཡེ་ཤེས་ཀྱི་མཁའ་འགྲོ་སྡེ་ལྔས་མཚན་རེ་རེ་ཕུལ་བའི།དང་པོ་ནི།ཁྱབ་གདལ་ཆེན་པོའི་ཐང་ཆེན་ན།།སྟོང་ཉིད་རྟོགས་པའི་རྣལ་འབྱོར་པ།།འཇིགས་མེད་རྒྱལ་པོ་ལྟ་བུར་བཞུགས།།དེ་ཕྱིར
ཏྲ།གརུ།

ཐང་སྟོང་རྒྱལ་པོ་ཐོགས།།ཞེས་མཚན་ཉི་ཟླ་ལྟར་ཡོངས་སུ་གྲགས་པ་དེ་ཉིད་དང་།སློབ་དཔོན་ཆེན་པོ་པདྨ་འབྱུང་གནས་གཉིས་དག་པའི་སྣང་ངོར་སོ་སོར་དབྱེར་མེད་ཀྱང་།གདུལ་བྱ་ཐུན་མོང་བའི་སྣང་ངོར་སློབ་དཔོན་ཆེན་པོ་དང་ལན་མང་དུ་ཞལ
མཇལ།ཁྱད་པར་ཟངས་མདོག་དཔལ་རི་པདྨ་འོད་ཀྱི་གཞལ་ཡས་སུ་སྐུ་དངོས་སུ་བྱོན་ནས།སློབ་དཔོན་ཆེན་པོ་ཧེ་རུ་ཀའི་ཆས་སུ་ཞུགས་ནས་སྒྲུབ་པ་ཆེན་པོ་བཀའ་བརྒྱད་ཀྱི་དཀྱིལ་འཁོར་ཞལ་ཕྱེ་ཞིང་དབང་བསྐུར།གཞན་ཡང་གདམས་པ་མཐའ
ཡས་པ་གསན།སྟོན་པ་རྡོ་རྗེ་སེམས་དཔའ་མདུན་གྱི་ནམ་མཁར་བྱོན་པ་ལ་སློབ་དཔོན་ཆེན་པོས་ཞུ་བ་པོའི་ཚུལ་བཟུང་སྟེ་བླ་མེད་རྫོགས་པ་ཆེན་པོའི་རྒྱུད་ལ་སོགས་པ་གསན་ནས།སླར་ཡང་སློབ་དཔོན་ཆེན་པོས་གྲུབ་ཆེན་ཉིད་བོད་ཡུལ་དུ་བྱོན་ན་འགྲོ་དོན་
ཆེ་བར་ལུང་བསྟན་པ་ནི།ཆོས་བཀའ་གཏེར་ལྔ་བོད་ན་ཡོདཿགདུལ་བྱ་རྣམ་དག་བོད་དུ་འོངཿཞེས་དང་།ས་འབྲུག་དབྱར་ཟླ་དང་པོའི་ཚེས་བཅུ་ལཿ།ས་ཡི་མེ་བཙའ་རྟེན་འབྲེལ་བསྒྲིག་དགོས་ཡོདཿ།འགྱངས་ན་ཆུ་ཤོར་ཟིན་པའི་རག་དང་འདྲཿསྔས་ན་རི
དགས་མ་ཆུད་རྒྱ་དང་འདྲཿ།རིག་པ་འཛིན་པའི་སྐྱེས་བུ་པན་སེམས་ཅན་ཿསླར་ཡང་བོད་ཡུལ་ཁ་བ་ཅན་དུ་བཞུདཿ།ཅེས་གསུངས་པ་ལ་བརྟེན་ནས་གྲུབ་ཆེན་ཉིད་བོད་ཡུལ་དུ་བྱོན་ནས་རྟེན་གསུམ་བཞེངས་པ་དང་།ལྕགས་ཟོམ་འཛུགས་པ་ལ
སོགས་པ་མཐུ་སྟོབས་རྫུ་འཕྲུལ་མཐའ་ཡས་པར་གྱུར་པའི་རྣམ་ཐར་བསམ་གྱིས་མི་ཁྱབ་པར་མངའ།གྲུབ་ཆེན་དེ་ཉིད་ཉེ་བརྒྱུད་ཤིན་ཏུ་ཟབ་པའི་ཚེ་སྒྲུབ་ཀྱི་གདམས་པ་འདི་ལ་བརྟེན་ནས་དགུང་ལོ་བརྒྱ་དང་ཉེར་ལྔ་བཞུགས་སོ།།གྲུབ་ཆེན་གྱི་དངོས་སློབ

ཆོས་རྗེ་མང་ཡུལ་བ་འཕགས་པ་བློ་གྲོས་ཀྱིས་དགུང་ལོ་བརྒྱད་ང་ཉི་ཤུ་བཞུགས།ཁམས་རྡོ་གོག་དགོན་དང་ཉེ་བའི་ཆར་བཞུགས་པའི་གྲུབ་ཆེན་གྱི་དངོས་སློབ་ཡིན་པ་ཞིག་གིས་ལོ་བརྒྱ་དང་སུམ་ཅུ་བཞུགས།ཆོམ་སྒྲེང་བའི་བླ་མ
ཞིག་གིས་ལོ་བརྒྱ་དང་བཅུ་གཉིས་བཞུགས།ཡང་ཁམས་ན་གྲུབ་ཆེན་གྱི་དངོས་སློབ་ཅིག་གིས་ལོ་བརྒྱ་ཕྲག་ཁ་ཡར་བརྒལ་བར་བཞུགས་པ་དང་མཇལ་བའི་ལོ་རྒྱས་ཡོད་པ་སོགས་གྲུབ་ཆེན་ཉིད་སྐུ་ཚོལ་མངའ་བརྙེས་པའི་རྟེན་འབྲེལ་གྱིས་སློབ་མའང་
སྐུ་ཚེལ་དབང་འབྱོར་པ་མང་པོ་བྱུང་བའི་བྱིན་རླབས་ཅན་གྱི་ཚེ་དབང་ཟབ་མོ་དེ་སྒྲུབ་པ་ལ།སློབ་དཔོན་གྱི་བྱ་བ་བདག་མདུན་ལྷན་ཅིག་ཏུ་བསྒྲུབས་ནས་ཚེ་འགུགས་ཀྱི་བཟླས་པ་བྱ་བ།སླར་བདག་མདུན་སོ་སོར་ཕྱེ་ནས་མདུན་བསྐྱེད་ལ་མཆོད་གཏོར་འབུལ་བ།
མཁའ་འགྲོ་སྤྱིལ་གཏོར་མ་འབུལ་བ་དང་བཅས་པའི་དགོས་པ་རྣམས་ལེགས་པར་གྲུབ་ནས།སློབ་མ་ལ་བྱ་བའི་རིམ་པ་ལ།མཎྜལ་དབུལ་ཞིང་གསོལ་བ་གདབ་པ།རྒུད་དག་པར་བྱ་བ་རྣམས་སྔོན་དུ་འགྲོ་དགོས་པས།ཐོག་མར་བླ་མ་དང་བཅོམ་ལྡན་འདངས
མགོན་པོ་ཚེ་དཔག་ཏུ་མེད